พอดีหนูเป็นตกขาวบ่อยมากค่ะ แล้วแต่ช่วงว่ามากหรือน้อย แต่ช่วงหลังๆมานี้ ตกขาวมีลักษณะเป็นก้อน สีขุ่นๆ แต่พอนำไปป้ายบนกระดาษทิชชู่กลับมีสีเหลืองอ่อนๆจางๆค่ะ มีอาการคันด้วยค่ะ และปัสสาวะขัดนิดหน่อย ฉี่กระปริบกระปรอย หนูมีตกขาวเป็นก้อนเป็นบ่อยพอสมควรค่ะ แต่ไม่ค่อยมีอาการปัสสาวะขัดเพิ่งจะมีเป็นครั้งที่2ค่ะ สามารถรักษาให้หายขาดได้ไหมคะ ต้องรักษายังไงบ้างคะ อยากให้คุณแนะนำเรื่องยารักษาด้วยค่ะ
สวัสดีค่ะ อาการตกขาวที่มีปริมาณมากขึ้นจนเป็นก้อน มีอาการคัน และปัสสาวะขัดร่วมด้วย ถือเป็นอาการตกขาวที่ผิดปกติ โดยอาจเกิดได้จาก1.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย แต่มักไม่มีกลิ่นเหม็น และมักไม่ทำให้เกิดอาการทางปัสสาวะ2. การติดเชื้อแบคทีเรียในช่องคลอด ตกขาวมักมีปริมาณที่มากขึ้น อาจมีสีเหลืองหรือเทาขุ่น มีกลิ่นเหม็นเหมือนคาวปลาไม่ค่อยมีอาการคันช่องคลอด แต่อาจรู้สึกแสบและระคายเคืองช่องคลอดได้ มักไม่ทำให้เกิดอาการทางปัสสาวะเช่นกัน3. การติดเชื้อปรสิต ถือเป็นการติดเชื้อจากการมีเพศสัมพันธ์ ตกขาวจะมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม เป็นโรคติดต่อจากการมีเพศสัมพันธ์เช่นกัน ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะมีเพศสัมพันธ์ และมักทำให้มีอาการทางปัสสาวะ เช่น ปัสสาวะบ่อย ปัสสาวะขัด เจ็บขณะปัสสาวะได้5.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน หรือมีเลือดออกกะปริดกะปรอย เลือดออกขณะมีเพศสัมพันธ์ มักไม่ได้ทำให้คันช่องคลอดหรือทำให้มีอาการปัสสาวะขัดในกรณีของ อาจเกิดจากการติดเชื้อมากกว่า 1 ชนิด เช่น อาจมีการติดเชื้อหนองในแท้หรือหนองในเทียม และมีการติดเชื้อราในช่องคลอดร่วมด้วย เป็นต้นดังนั้น แนะนำให้ ไปพบสูติ-นรีแพทย์เพื่อตรวจและรักษาตามสาเหตุค่ะ ซึ่งหากใช้ยาได้ตรงกับโรค ก็จะสามารถหายได้ค่ะ